26.

Το παράρτημα V αντικαθίσταται με το ακόλουθο κείμενο: «ΠΑΡΑΡΤΗΜΑ V Οριακές τιμές για τον έλεγχο των εκπομπών από κύριες σταθερές πηγές 1. Δύο τύποι οριακής τιμής είναι σημαντικοί για τον έλεγχο των εκπομπών βαρέων μετάλλων: α) τιμές για τα συγκεκριμένα βαρέα μέταλλα ή ομάδες βαρέων μετάλλων· και β) τιμές για τις εκπομπές σωματιδίων εν γένει. 2. Κατ' αρχήν, οι οριακές τιμές για τα σωματίδια δεν μπορούν να αντικαταστήσουν τις ειδικές οριακές τιμές για το κάδμιο, τον μόλυβδο και τον υδράργυρο, επειδή η ποσότητα των μετάλλων που συνδέεται με τις εκπομπές σωματιδίων διαφέρει από τη μια διαδικασία στην άλλη. Ωστόσο, η τήρηση των ορίων αυτών συμβάλλει σημαντικά στη μείωση των εκπομπών βαρέων μετάλλων εν γένει. Επιπλέον, η παρακολούθηση των εκπομπών σωματιδίων είναι γενικά λιγότερο δαπανηρή από την παρακολούθηση μεμονωμένων ειδών και η συνεχής παρακολούθηση των μεμονωμένων βαρέων μετάλλων κατά κανόνα δεν είναι εφικτή. Ως εκ τούτου, οι οριακές τιμές σωματιδίων έχουν μεγάλη πρακτική σημασία και ορίζονται επίσης στο παρόν παράρτημα στις περισσότερες περιπτώσεις για τη συμπλήρωση των ειδικών οριακών τιμών για το κάδμιο ή τον υδράργυρο ή τον μόλυβδο. 3. Το τμήμα A ισχύει για τα μέρη εκτός από τις Ηνωμένες Πολιτείες της Αμερικής. Το τμήμα Β ισχύει για τις Ηνωμένες Πολιτείες της Αμερικής. A. Μέρη εκτός των Ηνωμένων Πολιτειών της Αμερικής 4. Μόνο στο παρόν τμήμα, ως “σκόνη” νοείται η μάζα των σωματιδίων κάθε σχήματος, δομής ή πυκνότητας που διασπείρονται σε αέρια κατάσταση στις συνθήκες του σημείου δειγματοληψίας, η οποία μπορεί να συλλεχθεί με διήθηση σε καθορισμένες συνθήκες ύστερα από αντιπροσωπευτική δειγματοληψία του προς ανάλυση αερίου και παραμένει στα ανάντη του φίλτρου και πάνω σε αυτό μετά από ξήρανση σε καθορισμένες συνθήκες. 5. Για τους σκοπούς του παρόντος τμήματος, ως “οριακή τιμή εκπομπών” ή “οριακή τιμή” νοείται η ποσότητα σκόνης και ειδικών βαρέων μετάλλων βάσει του παρόντος πρωτοκόλλου που περιέχεται στα απαέρια μιας εγκατάστασης χωρίς να επιτρέπεται υπέρβασή της. Εκτός αντιθέτων διατάξεων, υπολογίζεται ως μάζα ρύπου κατ' όγκο απαερίων (εκφραζόμενη σε mg/m3), σε κανονικές συνθήκες θερμοκρασίας και πίεσης για ξηρό αέριο (όγκος σε 273,15 Κ και πίεση 101,3 kPa). Όσον αφορά την περιεκτικότητα των απαερίων σε οξυγόνο, ισχύουν οι τιμές που παρατίθενται για επιλεγμένες κατηγορίες κύριων σταθερών πηγών. Δεν επιτρέπεται αραίωση με σκοπό την ελάττωση των συγκεντρώσεων των ρύπων στα απαέρια. Εξαιρούνται η εκκίνηση, η παύση λειτουργίας και η συντήρηση του εξοπλισμού. 6. Οι εκπομπές παρακολουθούνται σε κάθε περίπτωση μέσω μετρήσεων ή υπολογισμών που εξασφαλίζουν τουλάχιστον την ίδια ακρίβεια. Η συμμόρφωση προς τις οριακές τιμές επαληθεύεται με συνεχείς ή ασυνεχείς μετρήσεις ή άλλη τεχνικά ισχυρή μέθοδο, συμπεριλαμβανομένων των επαληθευμένων μεθόδων υπολογισμού. Οι μετρήσεις των σχετικών βαρέων μετάλλων πραγματοποιούνται τουλάχιστον μία φορά ανά τριετία για κάθε βιομηχανική πηγή. Λαμβάνονται υπόψη τα έγγραφα καθοδήγησης σχετικά με τις μεθόδους για τις μετρήσεις και τους υπολογισμούς που εγκρίνονται από τα μέρη σε σύνοδο του εκτελεστικού οργάνου. Στην περίπτωση των συνεχών μετρήσεων, η συμμόρφωση προς την οριακή τιμή επιτυγχάνεται εάν οι επικυρωμένες μέσες μηνιαίες εκπομπές δεν υπερβαίνουν τις οριακές τιμές εκπομπών. Στην περίπτωση των ασυνεχών μετρήσεων ή άλλων κατάλληλων διαδικασιών προσδιορισμού ή υπολογισμού, η συμμόρφωση προς τις οριακές τιμές εκπομπών επιτυγχάνεται εάν η μέση τιμή που προκύπτει από κατάλληλο αριθμό μετρήσεων υπό αντιπροσωπευτικές συνθήκες δεν υπερβαίνει την τιμή του προτύπου για τις εκπομπές. Επιτρέπεται να λαμβάνεται υπόψη για την επαλήθευση η ανακρίβεια των μεθόδων μετρήσεων. Η έμμεση παρακολούθηση των ουσιών είναι επίσης δυνατή μέσω αθροιστικών παραμέτρων/σωρευτικών παραμέτρων (π.χ. σκόνη ως μια αθροιστική παράμετρος για βαρέα μέταλλα). Σε ορισμένες περιπτώσεις η χρήση μιας συγκεκριμένης τεχνικής για την αντιμετώπιση των εκπομπών μπορεί να διασφαλίσει τη διατήρηση ή την επίτευξη μιας οριακής τιμής/αξίας. 7. Η παρακολούθηση των σχετικών ρυπαντικών ουσιών και οι μετρήσεις των παραμέτρων διεργασίας, καθώς και η διασφάλιση της ποιότητας των αυτόματων συστημάτων μετρήσεων και των μετρήσεων αναφοράς για τη βαθμονόμηση των εν λόγω συστημάτων εκτελούνται σύμφωνα με τα πρότυπα CEN. Εάν δεν υπάρχουν πρότυπα CEN, εφαρμόζονται πρότυπα ISO, εθνικά ή διεθνή πρότυπα που εξασφαλίζουν την παροχή δεδομένων ισοδύναμης επιστημονικής ποιότητας. Μονάδες καύσης (λέβητες και θερμαντήρες διεργασιών) με ονομαστική θερμική ισχύ άνω των 50 MWth (1) (Παράρτημα II κατηγορία 1) 8. Οριακές τιμές για τις εκπομπές σκόνης για καύση στερεών και υγρών καυσίμων, εκτός από τη βιομάζα και την τύρφη (2): Πίνακας 1 Τύπος καυσίμου Θερμική ισχύς (MWth) Οριακές τιμές εκπομπών σκόνης (mg/m3) (1) Στερεά καύσιμα 50–100 Νέες μονάδες: 20 (άνθρακας, λιγνίτης και άλλα στερεά καύσιμα) Υφιστάμενες μονάδες: 30 (άνθρακας, λιγνίτης και άλλα στερεά καύσιμα) 100–300 Νέες μονάδες: 20 (άνθρακας, λιγνίτης και άλλα στερεά καύσιμα) Υφιστάμενες μονάδες: 25 (άνθρακας, λιγνίτης και άλλα στερεά καύσιμα) > 300 Νέες μονάδες: 10 (άνθρακας, λιγνίτης και άλλα στερεά καύσιμα) Υφιστάμενες μονάδες: 20 (άνθρακας, λιγνίτης και άλλα στερεά καύσιμα) Υγρά καύσιμα 50–100 Νέες μονάδες: 20 Υφιστάμενες μονάδες: 30 (γενικά) 50 για την καύση, εντός των διυλιστηρίων, υπολειμμάτων απόσταξης και μετατροπής από τη διύλιση αργού πετρελαίου, για ιδία κατανάλωση σε μονάδες καύσης Υγρά καύσιμα 100–300 Νέες μονάδες: 20 Υφιστάμενες μονάδες: 25 (γενικά) 50 για την καύση, εντός των διυλιστηρίων, υπολειμμάτων απόσταξης και μετατροπής από τη διύλιση αργού πετρελαίου, για ιδία κατανάλωση σε μονάδες καύσης > 300 Νέες μονάδες: 10 Υφιστάμενες μονάδες: 20 (γενικά) 50 για την καύση, εντός των διυλιστηρίων, υπολειμμάτων απόσταξης και μετατροπής από τη διύλιση αργού πετρελαίου, για ιδία κατανάλωση σε μονάδες καύσης 9. Ειδικές διατάξεις για τις μονάδες καύσης που αναφέρονται στο σημείο 8: α) ένα μέρος δύναται να παρεκκλίνει από την υποχρέωση συμμόρφωσης προς τις οριακές τιμές εκπομπών που προβλέπονται στο σημείο 8 στις εξής περιπτώσεις: i) για μονάδες καύσης που κατά κανόνα χρησιμοποιούν αέρια καύσιμα και κατ' εξαίρεση αναγκάζονται να χρησιμοποιήσουν άλλα καύσιμα λόγω αιφνίδιας διακοπής της προμήθειας αερίου και, για τον λόγο αυτό, πρέπει να είναι εξοπλιστούν με εγκατάσταση καθαρισμού απαερίων, ii) υφιστάμενες μονάδες καύσης που δεν λειτουργούν για περισσότερες από 17 500 ώρες ετησίως στη διάρκεια περιόδου που αρχίζει την 1η Ιανουαρίου 2016 και λήγει το αργότερο την 31η Δεκεμβρίου 2023· β) όταν μια μονάδα καύσης επεκτείνεται κατά τουλάχιστον 50 MWth, η οριακή τιμή εκπομπών που προσδιορίζεται στο σημείο 8 για τις νέες εγκαταστάσεις ισχύει για το τμήμα της επέκτασης που θίγεται από τη μεταβολή. Η οριακή τιμή εκπομπών υπολογίζεται ως μέση τιμή σταθμισμένη ως προς την πραγματική θερμική ισχύ, τόσο για το υφιστάμενο όσο και για το νέο τμήμα της μονάδας· γ) τα μέρη εξασφαλίζουν ότι προβλέπονται διαδικασίες για την περίπτωση δυσλειτουργίας ή βλάβης του εξοπλισμού μείωσης των εκπομπών· δ) στην περίπτωση των μονάδων καύσης πολλαπλών καυσίμων όπου χρησιμοποιούνται ταυτόχρονα δύο ή περισσότερα καύσιμα, οι οριακές τιμές εκπομπών προσδιορίζονται ως η σταθμισμένη μέση τιμή των οριακών τιμών εκπομπών για τα επιμέρους καύσιμα, βάσει της θερμικής ισχύος που αποδίδει κάθε καύσιμο. Πρωτογενής και δευτερογενής βιομηχανία σιδήρου και χάλυβα (Παράρτημα II κατηγορία 2 και 3) 10. Οριακές τιμές για τις εκπομπές σκόνης: Πίνακας 2 Δραστηριότητα Οριακές τιμές εκπομπών σκόνης (mg/m3) Μονάδες πυροσυσσωμάτωσης 50 Μονάδες σφαιροποίησης (πελετοποίησης) 20 για θραύση, άλεση και ξήρανση 15 για όλα τα άλλα στάδια διεργασίας Υψικάμινοι: Αεροθερμαντήρες 10 Παραγωγή και χύτευση χάλυβα με βασική διεργασία οξυγόνου 30 Ηλεκτρική παραγωγή και χύτευση χάλυβα 15 (υπάρχοντες) 5 (νέοι) Χυτήρια σιδήρου (παράρτημα II κατηγορία 4) 11. Οριακές τιμές για τις εκπομπές σκόνης για χυτήρια σιδήρου: Πίνακας 3 Δραστηριότητα Οριακές τιμές εκπομπών σκόνης (mg/m3) Χυτήρια σιδήρου: όλες οι κάμινοι (θολωτές, επαγωγικές, περιστροφικές)· χύτευση κάθε είδους (σε τύπους μιας χρήσης ή μόνιμους) 20 Θερμή έλαση 20 50 όταν δεν είναι δυνατή η χρήση σακκόφιλτρου λόγω της παρουσίας υγρών ατμών Παραγωγή και κατεργασία του χαλκού, ψευδαργύρου και κραμάτων σιδηροπυρίτιου μαγγανίου, συμπεριλαμβανομένων των καμίνων Imperial Smelting (παράρτημα II κατηγορίες 5 και 6) 12. Οριακές τιμές για τις εκπομπές σκόνης για την παραγωγή και την επεξεργασία χαλκού, ψευδαργύρου και κραμάτων σιδηροπυριτίου μαγγανίου: Πίνακας 4 Οριακές τιμές εκπομπών σκόνης (mg/m3) Παραγωγή και επεξεργασία μη σιδηρούχων μετάλλων 20 Παραγωγή και επεξεργασία μολύβδου (παράρτημα II κατηγορίες 5 και 6) 13. Οριακή τιμή για τις εκπομπές σκόνης για την παραγωγή και επεξεργασία μολύβδου Πίνακας 5 Οριακές τιμές εκπομπών σκόνης (mg/m3) Παραγωγή και επεξεργασία μολύβδου 5 Τσιμεντοβιομηχανία (παράρτημα II κατηγορία 7) 14. Οριακές τιμές για τις εκπομπές σκόνης από την παραγωγή τσιμέντου: Πίνακας 6 Οριακές τιμές εκπομπών σκόνης (mg/m3) (2) Εγκαταστάσεις παραγωγής τσιμέντου, κλίβανοι, μύλοι άλεσης και ψύκτες κλίνκερ 20 Εγκαταστάσεις παραγωγής τσιμέντου, κλίβανοι, μύλοι άλεσης και ψύκτες κλίνκερ που χρησιμοποιούν συναποτέφρωση των αποβλήτων 20 Υαλοβιομηχανία (παράρτημα II κατηγορία 8) 15. Οριακές τιμές για τις εκπομπές σκόνης για την παραγωγή υάλων: Πίνακας 7 Οριακές τιμές εκπομπών σκόνης (mg/m3) (3) Νέες εγκαταστάσεις 20 Υφιστάμενες εγκαταστάσεις 30 16. Οριακές τιμές των εκπομπών σκόνης για την παραγωγή υάλων: 5 mg/m3. Βιομηχανία χλωρο-αλκαλίων (παράρτημα II κατηγορία 9) 17. Οι υφιστάμενες μονάδες χλωρο-αλκαλίων που χρησιμοποιούν τη διεργασία κυψέλης υδραργύρου θα μετατραπούν, ώστε να χρησιμοποιούν την τεχνολογία χωρίς υδράργυρο ή θα κλείσουν έως τις 31 Δεκεμβρίου 2020· κατά τη διάρκεια της περιόδου μέχρι τη μετατροπή εφαρμόζονται τα επίπεδα υδραργύρου που ελευθερώνονται από μια μονάδα στον ατμοσφαιρικό αέρα 1 g ανά Μg (3) της παραγωγικής ικανότητας χλωρίου. 18. Οι νέες μονάδες χλωρο-αλκαλίων πρέπει να λειτουργούν χωρίς υδράργυρο. Αποτέφρωση αποβλήτων (Παράρτημα II κατηγορίες 10 και 11) 19. Οριακές τιμές για τις εκπομπές σκόνης για την αποτέφρωση αποβλήτων: Πίνακας 8 Οριακές τιμές εκπομπών σκόνης (mg/m3) (4) Αποτέφρωση αστικών, μη επικίνδυνων, επικίνδυνων και ιατρικών αποβλήτων 10 20. Οριακές τιμές για τις εκπομπές υδραργύρου για την αποτέφρωση αποβλήτων: κινητήρες ντίζελ — υψηλή ταχύτητα ((> 1 200 rpm): 0,05 mg/m3. 21. Οριακή τιμή για τις εκπομπές υδραργύρου για συναποτέφρωση αποβλήτων σε κατηγορίες πηγών 1 και 7: κινητήρες ντίζελ — υψηλή ταχύτητα ((> 1 200 rpm): 0,05 mg/m3. B. Ηνωμένες Πολιτείες της Αμερικής 22. Οι οριακές τιμές για τον έλεγχο των εκπομπών σωματιδίων και/ή ειδικών βαρέων μετάλλων από σταθερές πηγές που εμπίπτουν στις ακόλουθες κατηγορίες σταθερών πηγών, καθώς και οι πηγές για τις οποίες ισχύουν, καθορίζονται στα εξής έγγραφα: α) Χαλυβουργεία: κάμινοι ηλεκτρικού τόξου (Steel Plants: Electric Arc Furnaces — 40 C.F.R. Part 60, Subpart AA και Subpart AAa) β) Μικροί αποτεφρωτήρες αστικών αποβλήτων (Small Municipal Waste Combustors — 40 C.F.R. Part 60, Subpart AAAA) γ) Κατασκευή γυαλιού (Glass Manufacturing — 40 C.F.R. Part 60, Subpart CC) δ) Μονάδες ατμοπαραγωγής σταθμών ηλεκτροπαραγωγής (Electric Utility Steam Generating Units — 40 C.F.R. Part 60, Subpart D και Subpart Da) ε) Μονάδες ατμοπαραγωγής βιομηχανιών, εμπορικών επιχειρήσεων και οργανισμών (Industrial-Commercial-Institutional Steam Generating Units — 40 C.F.R. Part 60, Subpart Db, και Subpart Dc) στ) Αποτεφρωτήρες αστικών αποβλήτων (Municipal Waste Incinerators — 40 C.F.R. Part 60, Subpart Ea και Subpart Eb) ζ) Αποτεφρωτήρες νοσοκομειακών/ιατρικών/μολυσματικών αποβλήτων (Hospital/Medical/Infectious Waste Incinerators — 40 C.F.R. Part 60, Subpart Ec) η) Τσιμέντο Portland (Portland Cement —40 C.F.R. Part 60, Subpart F) θ) Δευτερογενή χυτήρια μολύβδου (Secondary Lead Smelters — 40 C.F.R. Part 60, Subpart L) ι) Υψικάμινοι βασικής διεργασίας με οξυγόνο (Basic Oxygen Process Furnaces — 40 C.F.R. Part 60, Subpart Ν) ια) Εγκαταστάσεις χαλυβουργίας βασικής διεργασίας (μετά τις 20 Ιανουαρίου 1983)(Basic Process Steelmaking Facilities — 40 C.F.R. Part 60, Subpart Na) ιβ) Πρωτογενή χυτήρια χαλκού (Primary Copper Smelters — 40 C.F.R. Part 60, Subpart P) ιγ) Πρωτογενή χυτήρια ψευδαργύρου (Primary Zinc Smelters — 40 C.F.R. Part 60, Subpart Q) ιδ) Πρωτογενή χυτήρια μολύβδου (Primary Lead Smelters — 40 C.F.R. Part 60, Subpart R) ιε) Εγκαταστάσεις παραγωγής σιδηροκραμάτων (Ferroalloy Production Facilities — 40 C.F.R. Part 60, Subpart Z) ιστ) Αποτεφρωτήρες λοιπών στερεών αποβλήτων (μετά τις 9/12/2004) (Other Solid Waste Combustors — 40 C.F.R. Part 60, Subpart EEEE) ιζ) Δευτερογενή χυτήρια μόλυβδου (Secondary Lead Smelters — 40 C.F.R. Part 63, Subpart Χ) ιη) Αποτεφρωτήρες επικίνδυνων αποβλήτων (Hazardous waste combustors — 40 C.F.R. Part 63, Subpart EEE) ιθ) Παραγωγή τσιμέντου Portland (Portland cement manufacturing — 40 C.F.R. Part 63, Subpart LLL) κ) Πρωτογενής χαλκός (Primary copper — 40 C.F.R. Part 63, Subpart QQQ) κα ) Πρωτογενής τήξη μολύβδου (Primary lead smelting — 40 C.F.R. Part 63, Subpart TTT) κβ) Χυτήρια σιδήρου και χάλυβα (Iron and steel foundries — 40 C.F.R. Part 63, Subpart EEEEE) κγ) Καθετοποιημένη σιδηρουργία και χαλυβουργία (Integrated iron and steel manufacturing — 40 C.F.R. Part 63, Subpart FFFFF) κδ) Εγκαταστάσεις χαλυβουργίας με καμίνους ηλεκτρικού (Electric Arc Furnace Steelmaking Facilities — 40 C.F.R. Part 63, Subpart YYYYY) κε) Χυτήρια σιδήρου και χάλυβα (Iron and steel foundries — 40 C.F.R. Part 63, Subpart ΖΖΖΖΖ) κστ) Πρωτογενή χυτήρια χαλκού — εμβαδικές πηγές (Primary Copper Smelters Area Sources — 40 C.F.R. Part 60, Subpart EEEEEE) κζ) Δευτερογενή χυτήρια χαλκού — εμβαδικές πηγές (Secondary Copper Smelters Area Sources — 40 C.F.R. Part 60, Subpart FFFFFF) κη) Πρωτογενή μη σιδηρούχα μέταλλα — εμβαδικές πηγές: ψευδάργυρος, κάδμιο και βηρύλλιο (Primary Nonferrous Metals Area Sources Zinc, Cadmium, and Beryllium — 40 C.F.R. Part 63, Subpart GGGGGG) κθ) Κατασκευή υάλου (εμβαδικές πηγές) [Glass Manufacturing (area sources) — 40 C.F.R. Part 60, Subpart SSSSSS] λ) Δευτερογενή χυτήρια μη σιδηρούχων μετάλλων (εμβαδικές πηγές) [Secondary Nonferrous Metal Smelter (Area Sources) — 40 C.F.R. Part 60, Subpart TTTTTT] λα) Παραγωγή σιδηροκραμάτων (εμβαδικές πηγές) [Ferroalloys Production (Area Sources) — 40 C.F.R. Part 63, Subpart YYYYYY] λβ) Χυτήρια αργιλίου, χαλκού και μη σιδηρούχων μετάλλων (διάχυτες πηγές) [Aluminum, Copper, and Nonferrous Foundries (Area Sources) — 40 C.F.R. Part 63, Subpart ZZZZZZ] λγ) Πρότυπα επιδόσεων για μονάδες προετοιμασίας και επεξεργασίας άνθρακα (Standards of Performance for Coal Preparation and Processing Plants — 40 C.F.R. Part 60, Subpart Y) λδ) Industrial, Commercial, Institutional and Process Heaters (Βιομηχανικοί, εμπορικοί, θεσμικοί θερμαντήρες και θερμαντήρες διεργασιών) — 40 C.F.R. Part 63, Subpart DDDDD λε) Industrial, Commercial and Institutional Boilers (εμβαδικές πηγές) (Βιομηχανικοί, εμπορικοί και θεσμικοί λέβητες) — 40 C.F.R. Part 63, Subpart JJJJJJ λστ) Mercury Cell Chlor-Alkali Plants (Μονάδες χλωρο-αλκαλίων με κυψέλη υδραργύρου — 40 C.F.R. Part 63, Subpart ΙΙΙΙΙ) και λζ) Πρότυπα επιδόσεων μονάδων εμπορικής και βιομηχανικής αποτέφρωσης στερεών αποβλήτων των οποίων η κατασκευή έχει αρχίσει μετά τις 30 Νοεμβρίου 1999, ή για η τροποποίηση ή η ανασυγκρότηση των οποίων ξεκίνησε την 1η Ιουνίου 2001 ή μετά -40 C.F.R. Part 60, Subpart CCCC.».